钦定古今图书集成/明伦汇编/氏族典/第331卷 > 刘歙
## 钦定古今图书集成/明伦汇编/氏族典/第331卷 > 刘歙

按《后汉书泗水王歙传》，“歙字经孙，光武族父也。歙子
终与光武少相亲爱。更始立，歙从入关，封为元氏王。
终为侍中。更始败，东奔洛阳。建武二年，立歙为泗水
王，终为淄川王。十年，歙薨，终思慕哭泣，二十馀日，亦
薨。封长子柱为𨙬侯，以奉终祀。又封终子凤曲阳侯。
歙从父弟茂，年十八，汉兵起，茂自号刘先职，亦聚众”
京、密间，光武既至河内，茂率众降，封中山王，降封穰
侯。茂弟匡，建武二年春，封春侯。为人谦逊。永平中，为
宗正，子浮嗣封朝阳侯。浮弟尚，永元中为征西将军。
浮传国至孙护，无子，从兄瓌绍封。